Kuzul Surentez ar Broadoù Unanet
Kuzul Surentez ar Broadoù Unanet eo organ seveniñ Aozadur ar Broadoù Unanet (ABU). En e garg emañ «atebegezh pennañ mirout ar peoc'h hag ar surentez etrebroadel» hervez Karta ar Broadoù Unanet, hag evit se en deus galloudoù dezhañ e-unan evel kastizoù etrebroadel pe ober brezel. Divizoù 'zo anvet "ratozhiad" a vez ret doujañ dezho ha lakaat anezho da dalvezout.

15 riez a ya d'ober ar C'huzul Surentez: 5 riez pad (anvet "izili hollbadus"), dezho ur gwir veto (Republik Frañs, Rouantelezh-Unanet, Kevread Rusia, Republik Pobl Sina, Stadoù-Unanet Amerika) ha 10 riez dibad dilennet evit 2 vloaz (cheñchet evit hanter bep bloaz), eus rannoù bras ar bed (Afrika, Amerika Latin...). Emañ sez ar C'huzul e sez ar Broadoù Unanet, e New York. Izili ar 15 bro-se a rank bezañ war al lec'h bepred, pa'z eo un aozadur pad.

Liammoù diavaez 

Lec'hienn ofisiel (liesyezhek)

ABU